Ryžový proteín s vanilkovou príchuťou pri histamínovej intolerancii
Dobrý deň,
mám intoleranciu na histamín, laktózu, kazeín, vajíčka a sóju. Keďže mám tak veľa intolerancii tak mám v strave veľmi málo bielkovín a preto som rozmýšľala nad ryžovým proteínom. Chcela by som sa spýtať či by bol ryžový proteín s vanilkovou príchuťou vhodný pri histaminovej intolerancii?
Dobrý deň,
ďakujeme za Vašu otázku.
Samotný čistý ryžový proteín (bez prídavných látok) je vo všeobecnosti považovaný za nízkohistamínový a často dobre tolerovaný pri HIT. Problémom môžu byť prídavné látky, ktoré môžu zhoršiť ťažkosti súvisiace s histamínovou intoleranciou. Preto je vhodné zvoliť proteín s čo najnižším obsahom aditív a jeho užívanie zvoliť v čase, kedy je Váš stav stabilizovaný. Následne sa riaďte individuálnou odpoveďou organizmu, ktorá sa môže u pacientov s histamínovou intoleranciou líšiť.
Prajem pevné zdravie.
S pozdravom
PharmDr. Veronika Kiabová